สวัสดีค่ะ คือหนูจะถามว่า ประจำเดือนหนูมาครั้งล่าสุดวันที่14-18ค่ะ แล้วพอมาเดือนนี้ประจำเดือนขาด4วัน มีอาการปวดหัวบ่อยๆ เต้านมคัดๆ เมื่อวานหนูลองตรวจดู้น2ขีดอีกขีดหนึ่งจางๆแต่ก็มองเห็นไกลชัดแบบจุ่มค่ะ พอตอนเมื่อเช้าตื่นนอนหนูลองตรวจอีกขึ้น2ขีดแต่ตัวนี้เข้มกว่าเมื่อวานเยอะแต่คนล่ะยี่ห้อแบบหยด แต่หนูสงสัยว่าจำเป็นไหม่ต้องเข้มเท่าขีดแรก ถึงจะแสดงว่าท้อง เราตรวจเจอแล้วต้องไปหาเลยไหม่คะ แล้วถ้านับประมานกี่สัปดาห์แล้วค่ะ
สวัสดีค่ะโดยทั่วไป แล้วจะมีระยะของรอบประจำเดือนประมาณ 21 - 35 วัน และไม่เกิน 7 วัน ส่วนอาการประจำเดือนมาผิดปกติหรือไม่สม่ำเสมอนั้นพบได้ค่อนข้างบ่อย ส่วนสาเหตุที่ทำให้ประจำเดือนไม่มาหรือมาไม่สม่ำเสมอนั้น มีหลายอย่าง เช่น การตั้งครรภ์ ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ การออกกำลังกายหนัก หรือความเครียด ก็ทำให้ประจำเดือนมาไม่สม่ำเสมอได้ การทำงานของไทรอยด์ผิดปกติ เป็นต้นส่วนการทดสอบการตั้งครรภ์ด้วยตนเอง โดยทั่วไปนั้น ความน่าเชื่อถือของการตรวจการตั้งครรภ์หากตรวจอย่างถูกวิธีค่อนข้างสูงค่ะ เมื่อด้วยตนเองแล้ว ผลการตรวจเป็นลบคือขึ้นเพียง 1 ขีด ก็น่าจะไม่ใช่การตั้งครรภ์ หากขึ้น 2 ขีด ก็น่าจะเป็นการตั้งครรภ์ แต่อย่างไรก็ตาม ยังมีหลายปัจจัยที่ส่งผลให้ผลการตรวจเกิดความคลาดเคลื่อนได้ เช่น ช่วงเวลาในการตรวจเร็วเกินไป เนื่องจากปริมาณฮอร์โมนเอชซีจีในปัสสาวะยังสูงไม่มากพอ จึงไม่สามารถตรวจพบการตั้งครรภ์ ค่าความไวในการตรวจของชุดทดสอบการตั้งครรภ์ ชุดทดสอบการตั้งครรภ์แต่ละยี่ห้อมีการตรวจหาค่าความไวที่ต่างกัน เป็นต้น หากผลไม่แน่ใจอาจต้องทำการตรวจอีกครั้งแนะนำว่า หากยังไม่แน่ใจ หรือสงสัย ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ